Diari Oficial de la Generalitat Valenciana


Sumari del DOGV 1170, del 26-10-1989 (1989/815476)

ORDRE de 21 de setembre de 1989, de la Conselleria de Cultura, Educació i Ciència, per la qual es reestructuren els ensenyaments de Formació Professional a la localitat de Sagunt.
-----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/09/21/(6)/dof/vci/html**

### Dades del document

Número de DOGV
:   1170

Data del DOGV
:   26-10-1989

Secció del DOGV
:   DISPOSICIONS GENERALS

Número del document
:   1989/815476


Data del document
:   21-09-1989

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 21 de setembre de 1989 de la Conselleria de Cultura, Educació i Ciència, per la qual es reestructuren els ensenyaments de Formació Profesional a la localitat de Sagunt.  
L'activitat docent dels centres d'ensenyament ha de ser programada d?acord amb l?objectiu d'eficiència que possibilite una millor atenció a la demanda escolar, promovent-se pels poders públics amb competències en aquest àmbit, iniciatives que porten a una major concentració d'esforços en l?oferta, amb el propòsit d'atendre aquestes demandes, fins ara disperses en una mateixa població, i dotant-les d'una major qualitat.  
Aquest objectiu, de concentrar l?oferta i de millorar el servei educatiu, ha de fer-se amb les garanties degudes i amb les consultes preceptives.  
Tenint en compte, que la proposta de redistribució dels emsenyaments de Formació Professional a la localitat de Sagunt és el resultat d'allò establert en el conveni subscrit el passat dia 17 d'octubre de 1988 entre la Conselleria de Cultura, Educació i Ciència i l?Empresa Altos Hornos del Mediterráneo, titular del centre de Formació Professional «Eduardo Merelló», i atenent a allò que disposa el Decret 122/1989, de 28 de juliol (DOGV núm. 1123) pel qual s'integra en la xarxa pública el centre de Formació Professional «Eduardo Merelló» de Sagunt com a institut de Formació Professional, i a proposta de la Direcció Territorial de Cultura i Educació de València.  
Per tot això, en virtut de les atribucions conferides pel Reial Decret 2093/83 de 28 de juliol (BOE de 6 d'agost) sobre el traspàs de funcions i serveis en matèria d'educació a la Comunitat Valenciana,  
DISPOSE:  
Article primer  
Se suprimeixen els ensenyaments següents:  
a) Institut de Formació Professional «Eduardo Merelló» de Port de Sagunt.  
a.1. Primer Grau: Branca Metall, Professió Construccions Metàl·liques. Branca Electricitat i Electrònica, Professió Electricitat.  
a.2. Segon Grau: Branca Metall, Especialitats: Automatismes, Pneumàtics i Oleohidràulics, Màquines i Utillatge, i Caldereria.  
Branca Electricitat i Electrònica, Especialitat Màquines Elèctriques.  
b) Institut de Formació Professional de Sagunt.  
b.1. Primer Grau: Branca Electricitat i Electrònica, Professió Electricitat. Branca Metall, Professió Mecànica.  
b.2. Segon Grau: Branca Metall, Especialitat Màquines i Utillatge. Branca Electricitat i Electrònica, Especialitat Instal·lacions i Línies Elèctriques.  
Article segon  
S'autoritzen els ensenyaments següents en el Institut de Formació Professional «Eduardo Merelló» de Port de Sagunt:  
- Primer Grau: Branca Electricitat i Electrònica, Professió Electrònica.  
- Segon Grau: Branca Electricitat i Electrònica, Especialitat Manteniment Electromecànic.  
Article tercer  
Com a conseqüència del procés de reestructuració iniciat, els ensenyaments que queden autoritzats per al curs 89/90, seran els següents:  
a) Institut de Formació Professional «Eduardo Merelló» de Port de Sagunt:  
a.1. Primer Grau: Branca Metall, Professió Mecànica. Branca Electricitat i Electrònica, Professió Electrònica.  
a.2. Segon Grau: Branca Electricitat i Electrònica, Especialitats: Manteniment Electromecànic (Estudis Experimentals regulats per OM 17.06.86, BOE de 08.07.86), i Electrònica Industrial. Branca Metall, Especialitat Matriceria i Motles.  
Branca Administrativa i Comercial, Especialitat Informàtica de Gestió.  
b) Institut de Formació Professional de Sagunt:  
b.1. Primer Grau: Branca Sanitària, Professió Clínica. Branca Administrativa i Comercial, Professió Administrativa. Branca Automoció, Professió Mecànica de l'Automòbil. Curs d'Ensenyaments Complementaris de primer a segon Grau.  
b.2. Segon Grau: Branca Sanitària, Especialitat Laboratori.  
Branca Administrativa i Comercial, Especialitat Administrativa.  
Branca Automoció, Especialitat Mecànica i Electricitat de l'Automòbil.  
DISPOSICIONS TRANSITORIES  
Primera  
Cap dels dos instituts de Formació Professional esmentats en l'Article Tercer, podran acceptar matrícula en els ensenyaments que queden suprimits, llevat d'allò previst per a aquells alumnes que tinguen cursos pendents de completar en qualsevol dels dos graus i ensenyaments.  
Segona  
Tant el material inventariable com el fungible, adscrit als centres els ensenyaments dels quals són objecte de reestructuració per aquesta Ordre, haurà de ser incorporat al centre on efectivament siguen impartits. La resta del material, una vegada suprimits els ensenyaments, quedarà a disposició del director Territorial de Cultura i Educació de València per a la redistribució.  
DISPOSICIO DEROGATORIA  
Queden sense efecte totes aquelles disposicions d'igual o inferior rang que s'oposen a allò disposat en aquesta Ordre.  
DISPOSICIONS FINALS  
Primera  
S'autoritza la Direcció General de Règim Econòmic i de Personal per a fer la redistribució del personal docent que resulte afectat per la present disposició.  
Segona  
S'autoritza la Direcció General de Centres i Promoció Educativa per a dictar totes les disposicions complementàries que siguen necessaries per al desplegament d'aquesta Ordre.  
Tercera  
Aquesta Ordre entrarà en vigor el mateix dia que es publique en el Diari Oficial de la Generalitat Valenciana.  
València, 21 de setembre de 1989.  
El Conseller de Cultura, Educació i Ciència,   
ANTONIO ESCARRE ESTEVE


Còpia Permalink ELI